राम कदम

सुरुवातीला त्यांनी मंत्रालयाबाहेर उपोषण करत ठिय्या आंदोलन केलं. मंत्रालयाबाहेर बसलेला राम कदम यांचा फोटोही व्हायरल झाला. याप्रकरणी त्यांना मरीन लाईन्स पोलिसांनी ताब्यात घेतलं होतं.

महाविकास आघाडीचं सरकार अर्णब गोस्वामी यांच्यावर सूबुद्धीने कारवाई करत असल्याचा आरोपही राम कदम यांनी केला आहे.

अर्णब गोस्वामी यांची सुटका करावी अशी मागणी करत घाटकोपर ते प्रभादेवी येथील सिद्धिविनायक मंदिर अशी पदयात्रा सुद्धा राम कदम यांनी काढली.

या प्रकरणात राज्यपाल भगसिंह कोश्यारी यांनी लक्ष घालावे अशीही विनंती त्यांनी केली होती. तर सोमवार (9 नोव्हेंबर) गोस्वामी यांना भेटण्यासाठी राम कदम तळोजा जेलपर्यंत पोहोचले. पण त्यांना परवानगी नाकारण्यात आली.

तेव्हा भाजपचे इतर नेते या प्रकरणात केवळ ट्विट करून निषेध करत असताना राम कदम मात्र आक्रमकपणे यासंदर्भात आंदोलन का करत आहेत? असा प्रश्न उपस्थित होतो. हे केवळ राजकीय आंदोलन आहे की यामागे काही वेगळे कारण आहे? अर्णब गोस्वामी यांच्या प्रकरणात राम कदम यांना एवढा रस का आहे? असे प्रश्न उपस्थित केले जात आहेत. 

राजकारण की प्रसिद्धी?

महाराष्ट्रात भाजप विरुद्ध ठाकर... आणखी 4000 वर्णांसाठी लेख सुरू ठेवा:
े सरकार असा संघर्ष सुरू असताना भाजपची बाजू अर्णब गोस्वामी आपल्या कार्यक्रमांमध्ये अधिक ठळकपणे दाखवतात तसंच भाजपचीच भूमिका घेतात अशी टीका केली जाते.

साधारण 2014 सालापासून मराठी टीव्ही माध्यमांमध्ये होणाऱ्या चर्चासत्रांत दिसणारे राम कदम गेल्या काही काळापासून राष्ट्रीय माध्यमावर दिसू लागले.

अर्णब गोस्वामी यांच्या रिपब्लिक भारत या न्यूज चॅनेलवर होणाऱ्या चर्चा सत्रात राम कदम सहभागी होताना दिसले.

महाराष्ट्र सरकार सूडबुद्धीने अर्णब गोस्वामी यांच्यावर कारवाई करत असल्याचा आरोप भाजप आमदार राम कदम यांनी 8 नोव्हेंबर रोजी रिपब्लिक न्यूज चॅनेलवर झालेल्या चर्चा सत्रात केला.

तर सुशांत सिंह राजपूत मृत्यू प्रकरणीसुद्धा राम कदम सातत्याने रिपब्लिक या चॅनेलच्या कार्यक्रमांमध्ये सहभागी होताना दिसले.

गल्लीपासून दिल्लीपर्यंत भाजपचे नेते महाविकास आघाडीवर टीका करत आहेत. अर्णब गोस्वामी यांच्या अटकेचा निषेधही नोंदवत आहेत. पण भाजप आमदार राम कदम विविध मार्गांनी करत असलेल्या आंदोलनांमुळे चर्चेत आहेत.

सुरुवातीपासून राम कदम यांची भूमिका आक्रमकच राहिली आहे. 2009 मध्ये महाराष्ट्र नवनिर्माण सेनेचे आमदार असलेल्या राम कदम यांनी विधिमंडळाच्या विशेष अधिवेशनात हिंदीतून शपथ घेत असल्याने अबू आझमी यांचा पोडियम हिसकावून घेतला होता.

याप्रकरणी मनसेच्या आमदारांना निलंबित करण्यात आलं होतं.

तर 2018 मध्ये 'मुलींना पळवून आणण्यासंदर्भातील' वादग्रस्त वक्तव्यही त्यांनी केलं. यामुळे त्यांना भाजपच्या प्रवक्तेपदावरूनही हटवण्यात आलं होतं.

याबाबत पत्रकार हेमंत देसाई सांगतात, "प्रमोद महाजन, नरेंद्र मोदी, प्रकाश जावडेकर, देवेंद्र फडणवीस यांच्यासारखे नेतेही माध्यमांमध्ये स्पष्ट भूमिका घेत होते. चर्चासत्रांमध्ये सहभागी होऊन लोकांपर्यंत पोहचण्याची शैली अनेक नेत्यांनी वापरली आहे. हे राम कदम यांनीही हेरलं आहे."

आक्रमक भूमिका घेऊन माध्यमांचं लक्ष वेधून घेणं आणि माध्यमांमध्ये प्रभावी बोलल्यावर नेत्यांची जनमानसात एक प्रतीमा उभी राहण्यास मदत होत असते. 

ज्येष्ठ पत्रकार धवल कुलकर्णी सांगतात, "राम कदम नियमितपणे रिपब्लिक चॅनेलच्या कार्यक्रमांमध्ये सहभागी होत असल्याने संपादकांशी चांगले संबंध असणं स्वाभाविक आहे. त्यामुळे त्यांच्या अटकेनंतर राम कदम टोकाच्या भूमिका घेत असण्याची शक्यता आहे."

राजयकीय फायदा

केंद्र सरकार विरुद्ध महाराष्ट्र सरकार हा वाद अनेक घटनांमध्ये...